Tíð var óhagstæð á norðanverðu landinu í desember en betri sunnanlands . Mikið norðanóveður gekk yfir landið dagana 10. til 11. desember sem olli miklu tjóni . Verst var veðrið á Ströndum , Norðurlandi vestra og Norðurlandi eystra . Mikil ísing og fannfergi fyldgu óveðrinu sem olli því að hundrað hross fennti í kaf , skemmdir urðu á rafmagnslínum með tilheyrandi rafmagnstruflunum og mikil röskun varð á samgöngum . Mánuðurinn var óvenju úrkomusamur á norðanverðu landinu og mældist úrkoman þar víða sú mesta sem vitað er um í desember . Úrkoman á Akureyri mældist meira en þrefalt meiri en í meðalári og sú mesta sem mælst hefur þar í desembermánuði frá upphafi mælinga . Meðalhiti í Reykjavík í desember var 0,6 stig og er það 0,8 stigum yfir meðallagi áranna 1961 til 1990 , en 0,1 stigi yfir meðallagi síðustu tíu ára . Á Akureyri var meðalhitinn -0,7 stig , 1,2 stigum yfir meðallagi áranna 1961 til 1990 , en 0,4 stigum yfir meðallagi síðustu tíu ára . Í Stykkishólmi var meðalhitinn 0,2 stig og 1,5 stig á Höfn í Hornafirði . Meðalhita og vik á fleiri stöðvum má sjá í töflu . stöð meðalhiti °C röð Egilsstaðir Höfn í Hornaf . Stórhöfði Hveravellir Meðalhiti og vik ( ° C ) í desember 2019 . Að tiltölu var hlýjast inn til landsins á Norðausturlandi en kaldast vestantil á landinu . Jákvætt hitavik miðað við síðustu tíu ár var mest 1,2 stig á Brúaröræfum en neikvætt hitavik var mest -0,7 stig á Botnsheiði . Hitavik sjálfvirkra stöðva í desember miðað við síðustu tíu ár ( 2009 - 2018 ) . Meðalhiti mánaðarins var hæstur 3,5 stig í Surtsey . Lægstur var hann -5,9 stig í Sandbúðum og Sátu . Í byggð var meðalhitinn lægstur -3,6 stig í Svartárkoti . Mest frost í mánuðinum mældist -23,1 stig á Setri þ. 14 . Mest frost í byggð mældist -21,4 stig á Húsafelli þ. 14 . Óvenju hlýtt loft var yfir landinu dagana 2. til 3. desember . Hæsti hiti mánaðarins mældist 19,7 stig í Kvískerjum þ. 2. og er það einnig hæsti hiti sem mælst hefur í desembermánuði hér á landi . Fyrra met var 18,4 stig sem mældist á Sauðanesvita þ. 14. desember 2001 . Metið var jafnframt slegið í Bakkafirði á Borgarfirði eystra ( 19,0 stig þ. 2. ) og í Vestdal við Seyðisfjörð ( 18,7 stig þ. 3. ) . Desemberhitamet féllu eða voru jöfnuð á 53 sjálfvirkum stöðvum sem athugað hafa í tíu ár eða meira – og á þremur mönnuðum stöðvum . Mánuðurinn var óvenju úrkomusamur á norðanverðu landinu og mældist úrkoman þar víða sú mesta sem vitað er um í desember . Úrkoma á Akureyri mældist 191,1 mm sem rúmlega þrefalt meira en meðalúrkoma áranna 1961 til 1990 . Úrkoman þar er sú mesta sem mælst hefur á Akureyri í desembermánuði frá upphafi mælinga . Í Reykjavík mældist úrkoman 71,9 mm sem er 90% af meðalúrkomu áranna 1961 til 1990 . Í Stykkishólmi mældist úrkoman 56,5 mm og 138,7 mm á Höfn í Hornafirði . Dagar þegar úrkoma mældist 1,0 mm eða meiri á Akureyri voru 20 , níu fleiri en í meðalári . Í Reykjavík mældist úrkoman 1,0 mm eða meiri 12 daga , tveimur færri en í meðalári . Snóþungt var á norðanverðu landinu í desember . Mikið fannfergi fylgdi óveðrinu sem gekk yfir landið þ. 10 til 11. á norðanverðu landinu , hundrað hross fennti í kaf og samgöngur lágu niðri . Alhvítir dagar í Reykjavík voru 21 , átta fleiri en að meðaltali 1971 til 2000 . Alhvítt var 23 daga á Akureyri , þremur fleiri en í meðalári . Sólskinsstundafjöldi Sólskinsstundir í Reykjavík mældust 23,1 , sem er 10,9 stundum yfir meðallagi áranna 1961 til 1990 . Á Akureyri var sólarlaust eins og oft í desembermánuði . Vindur á landvísu var 0,8 m / s yfir meðallagi . Norðaustlægar áttir voru ríkjandi í mánuðinum . Mikið norðanóveður gekk yfir landið dagana 10. til 11. desember sem olli miklu tjóni . Verst var veðrið Ströndum , Norðurlandi vestra og Norðurlandi eystra . Þar fylgdi óveðrinu mikil ísing og fannfergi sem olli því að hundrað hross fennti í kaf , skemmdir urðu á rafmagnslínum með tilheyrandi rafmagnstruflunum og mikil röskun varð á samgöngum . Að auki var óvenju hvasst í Vestmannaeyjum , á Þingvöllum og víða í uppsveitum Árnessýslu . Ársvindhraðamet voru slegin á nokkrum sjálfvirkum stöðvum sem hafa mælt lengur en í tíu ár , t.d. á Þingvöllum , Hjarðarlandi , Gauksmýri , Grímsey , Raufarhöfn og Svartárkoti . Að auki var fjöldi desembervindhraðameta slegin . Meðalloftþrýstingur í Reykjavík mældist 994,4 hPa og er það -6,7 stigum undir meðallagi áranna 1961 til 1990 . Hæstur mældist þrýstingurinn 1023,2 hPa á Egilsstaðaflugvelli þ. 25 . Lægsti loftþrýstingur mánaðarins mældist 946,5 hPa á Fonti þ. 11 .